מארק גאסול

מארק גאסול סאס (בקטלאנית: Marc Gasol Sáez; נולד ב-29 בינואר 1985 בברצלונה, קטלוניה) הוא כדורסלן עבר ספרדי, ששיחק בעמדת הסנטר. אחיו הצעיר של כדורסלן העבר פאו גאסול. גאסול שיחק במשך עשר וחצי עונות בקבוצת ממפיס גריזליס מליגת ה-NBA, והוא השחקן המוביל של המועדון בכל הזמנים בנקודות, ריבאונדים וחסימות. במהלך השנים נבחר פעמיים לחמישיית העונה, שלוש פעמים למשחק האולסטאר ופעם אחת לשחקן ההגנה של העונה. בעונת 2018/2019 זכה באליפות ליגת ה-NBA עם טורונטו ראפטורס. היה שותף לשתי זכיות של נבחרת ספרד באליפות העולם בכדורסל (2006, 2019) לזכייה כפולה באליפות אירופה בכדורסל (2009, 2011) ולזכייה כפולה במדליית הכסף במשחקים האולימפיים (2008, 2012). בשנת 2004, בגיל 19, החל גאסול את הקריירה המקצועית שלו בברצלונה לאחר ששיחק כדורסל מספר שנים בקבוצת הנוער של ברצלונה וכן נוסף על כך, לאחר מכן בחטיבה העליונה בבית ספרו בארצות הברית. אך, לחוסר מזלו מיעט לקבל דקות משחק רבות ועבר בסוף שנת 2006 לסנט ז'וזפ ז'ירונה. בשנת 2007, לאחר כשנה במועדון, נרשם גאסול לדראפט ה-NBA ונבחר במקום ה-48 הכללי על ידי הלוס אנג'לס לייקרס, אך לפי הסכמת הצוות המקצועי של הלייקרס המשיך לשחק במדיה של ז'ירונה. ב-1 בפברואר 2008 הועבר לממפיס גריזליס בעסקה שכללה את אחיו, פאו גאסול שעשה את הדרך ההפוכה מהגריזליס ללייקרס ובחירת דראפט עתידית מהסיבוב השני. מאוחר יותר באותה שנה, ב-23 ביוני חתם בגריזליס. בעונת הבכורה שלו בליגה שותף גאסול בכל משחקי הקבוצה ושיחק למעלה מ-30 דקות בממוצע. את העונה סיים עם 53% קליעות מהשדה. בכך קבע שיא מועדון חדש לאחוזי קליעה לרוקי ושבר את השיא הקודם שעמד על 51.8% שנקבע על ידי אחיו פאו בעונת 2001/02. בעונתו השנייה בליגה שיפר את אחוזי הקליעה שלו ל-58.1% ואת ממוצע הריבאונדים ל-9.3, שני נתונים הנחשבים לשיאי קריירה מבחינתו. בעונת 2010/11 הגיע גאסול, לראשונה, למשחקי הפלייאוף, במהלכם קלע 15 נקודות ולקח 11.2 ריבאונדים. הגריזליס עברו את סן אנטוניו ספרס בסיבוב הראשון, אך נכנעו לאוקלהומה לאחר 7 משחקים בסיבוב השני. בסיום העונה ניצלה את הקבוצה את אפשרות הארכת החוזה שהייתה לה עם השחקן והפכה אותו לשחקן חופשי מוגבל, דבר שהקנה לה את הזכות להשוות כל הצעה שיקבל השחקן. ב-14 בדצמבר 2011 חתם גאסול על חוזה ל-4 עונות תמורת 58 מיליון דולר. במהלך העונה נבחר גאסול לנבחרת המערב במשחק האולסטאר, עלה כמחליף וקלע 4 נקודות. בסיום עונת 2012/13 נבחר גאסול לשחקן ההגנה של העונה, כשהוא מקדים בבחירה את לברון ג'יימס, בכך הפך לשחקן האירופאי הראשון שזוכה בתואר. במהלך נובמבר 2013 נפצע גאסול בברכו, פציעה שהובילה להיעדרות של כחודשיים מהמגרשים. בעונת 2014/15 נבחר בשנית למשחק האולסטאר ובפעם הראשונה לחמישייה הפותחת. במשחק עצמו קלע 10 נקודות ולקח 12 ריבאונדים וניצח את אחיו פאו שקלע רק 6 נקודות ולקח 10 ריבאונדים. את העונה סיים גאסול עם ממוצע של 17.4 נקודות למשחק, שיפור של כ-3 נקודות לשיאו הקודם. בסיום העונה נבחר לחמישיית העונה. בדירוג ESPN שהוצג בתחילת עונת 2015/16 דורג גאסול במקום העשירי. ב-20 בנובמבר 2015 השיג גאסול את הטריפל דאבל הראשון בקריירה כשקלע 16 נקודות, לקח 11 ריבאונדים ומסר 11 אסיסטים בניצחון של ממפיס על יוסטון רוקטס. פחות משבועיים מאוחר יותר, שיפר את שיאו האישי, כשקלע 38 נקודות בניצחון על ניו אורלינס פליקנס. ב-7 בפברואר 2019, לאחר כ-10 וחצי עונות בממפיס, נשלח גאסול בטרייד לטורונטו ראפטורס בתמורה ליונאס ולנצ'יונאס, סי. ג'יי. מיילס, דלון רייט ובחירת דראפט עתידית. בסיום עונת 2018/2019 זכה עם טורונטו באליפות ה-NBA הראשונה שלו והראשונה של הקבוצה בתולדותיה, לאחר שגברה על גולדן סטייט ווריורס בסדרת הגמר בתוצאה 4–2. עם סיום חוזהו בראפטורס, חתם ב-24 בנובמבר 2020 על חוזה לשתי עונות במדי לוס אנג'לס לייקרס, שבחרה בו בדראפט ב-2007 (אך לא הספיק לשחק במדיה לפני שהועבר בטרייד). ב-10 בספטמבר 2021 הועבר גאסול בטרייד לממפיס גריזליס, וכעבור חמישה ימים שוחרר מהקבוצה. ב-25 בנובמבר 2021 עבר גאסול לבאסקט ז'ירונה, קבוצה שהקים ב-2014 לאחר שקבוצת סנט ז'וזפ ז'ירונה שבה שיחק פורקה ב-2013. הקבוצה משחקת בליגה השנייה בספרד. גאסול משתייך לסגל הנבחרת הלאומית של ספרד משנת 2006. כחלק מנבחרתו הלאומית זכה במדליית הזהב באליפות העולם 2006 ובמדליית הזהב באליפות אירופה 2009 ובמדליית כסף באולימפיאדת בייג'ינג. לאחר מכן זכה בשתי מדליות זהב נוספות עם נבחרתו באליפויות אירופה בשנים 2011 ו-2015, ובמדליית כסף נוספת באולימפיאדת לונדון. עם ברצלונה: אליפות ספרד: 2004 הסופרקאפ הספרדי: 2005 עם ז'ירונה: יורוקאפ (פיב"א): 2007 הליגה הקטלונית: 2007 עם נבחרת ספרד: אליפות העולם בכדורסל: 2006, 2019 מדליית כסף באולימפיאדת בייג'ינג 2008 אליפות אירופה מדליית זהב: 2009, 2011, 2015 מדליית כסף: 2007 בשל שביתת שחקנים ב-NBA התקיימו בעונת 2011/2012 66 משחקים בלבד מדיה וקבצים בנושא מארק גאסול בוויקישיתוף מארק גאסול, ברשת החברתית פייסבוק מארק גאסול, ברשת החברתית אקס (טוויטר) מארק גאסול, ברשת החברתית אינסטגרם פרופיל, באתר Basketball-Reference פרופיל אולימפי, באתר olympedia.org פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר ESPN פרופיל, באתר ליגת העל הספרדית בכדורסל (בספרדית) Grizzlies take advantage of Hawks reserves, ESPN, 16 April 2009 Grizzlies extend qualifying offer to Marc Gasol, NBA.com, 24 June 2011 מערכת וואלה! ספורט‏, ניו ג'רזי רצתה את הווארד, אורלנדו סירבה, באתר וואלה, 14 בדצמבר 2011 מערכת וואלה! ספורט‏, אולסטאר 2012: המערב ניצח את המזרח 149:152, באתר וואלה, 27 בפברואר 2012 מערכת וואלה! ספורט‏, מארק גאסול זכה בתואר שחקן ההגנה של העונה, באתר וואלה, 24 באפריל 2013 מערכת וואלה! ספורט‏, בשיקגו חוששים שדרק רוז קרע את הרצועה, באתר וואלה, 23 בנובמבר 2013 מערכת וואלה! ספורט‏, ראסל ווסטברוק הוכתר כ-MVP של האולסטאר, המערב ניצח 158:163, באתר וואלה, 16 בפברואר 2015 מערכת וואלה! ספורט‏, לברון, קרי, הארדן, דייוויס ומארק גאסול נבחרו לחמישיית העונה, באתר וואלה, 21 במאי 2015 דירוג ESPN: פול מקום שישי, ווסטברוק שביעי, באתר ONE‏, 26 באוקטובר 2015 מערכת וואלה! ספורט‏, גולדן סטייט כבר ב-0:14, הפליקנס גברו על סן אנטוניו, באתר וואלה, 21 בנובמבר 2015 ניצחון ראשון העונה לפילדלפיה, דאלאס גברה על פורטלנד בהארכה, באתר וואלה, 2 בדצמבר 2015 חלון ההעברות נסגר: מארק גאסול עבר לטורונטו, ניקולה מירוטיץ' במילווקי, באתר וואלה, 7 בפברואר 2019 טורונטו אלופת ה-NBA אחרי שגברה 110:114 על גולדן סטייט, באתר וואלה, 14 ביוני 2019 Lakers Sign Marc Gasol, באתר ה-NBA,‏ 24 בנובמבר 2020